ฮั่งเส็งปิดบวก 138.30 จุด จากคาดการณ์จีนกระตุ้นศก.
ฮั่งเส็งปิดบวก 138.30 จุด จากคาดการณ์จีนกระตุ้นศก.
31 ก.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 138.30 จุด หรือ 0.56% ปิดวันนี้ที่ 24,636.28 จุด จากกระแสคาดการณ์ว่าทางการจีนอาจใช้มาตรการกระตุ้นเศรษฐกิจเพิ่มเติม หลังตลาดหุ้นจีนผันผวนอย่างหนัก
ทั้งนี้ คณะกรรมการกำกับหลักทรัพย์และตลาดหลักทรัพย์ของจีน (CSRC) ประกาศคุมเข้มการกำกับดูแล program trading หลังตลาดหุ้นจีนมีการปรับตัวผันผวนอย่างรุนแรงในช่วงที่ผ่านมา โดย program trading คือชุดคำสั่งคอมพิวเตอร์สำหรับการเสนอซื้อขายที่สามารถสร้างและบันทึกการเสนอซื้อขายได้โดยอัตโนมัติ